Samzun (Dol)
Samzun, pe sant Samzun, zo ur manac'h brezhon, deuet eus Kembre a voe eskob kentañ Dol. Unan eus ar seizh sant diazezer enoret e Breizh eo.

Ar richenn 
Samzun a zeuas er bed e Kembre war-dro ar bloaz 480. E dud, Amon a Dyved hag Anna a wGwent, a oa pennoù uhel. Fiziañ a raed o mab da sant Iltud, abad manati Llanilltud Fawr e-kichen Kerdiz. Gant aotre sant Iltud, Samzun en em dennas en Enez Kaldey evel penitiour. Goude-se e yeas Samzun da abad Llantwit.
Meur a vloaz goude, da Sul-Fask, ur vouezh deuet eus an neñv a lavaras dezhañ treuziñ ar mor. En em lakaat a reas raktal en hent ha douarañ a reas en aber Gwioul, e Breizh-Uhel. Deuet e oa e genderv; sant Maelor (latin : Maglorius) gantañ. Eno e savas e beniti, a deuio gant an amzer manati ha eskopti brudet Dol. Difennour ar bobl hag ar gwir, Samzun a varvas war-dro ar bloaz 565.

Gouel 
Lidet e vez sant Samzun d'an 28 a viz Gouere.

Lid 
 Iliz Sant Samzun e Bruille-lez-Marchiennes e departamant an Norzh e Bro-C'hall.
 Iliz Sant Samzun en Ouistreham hag e Plumetot e departamant Calvados e Bro-C'hall.
 Iliz Sant Samzun e Saint-Samson-de-Bonfossé e departamant ar Manche.

An testennoù 
Meur a santvuhezskrid a zo diwar-benn sant Samzun:
 Vita Ia Samsonis

Levrlennadur 
 Recherches sur l'hagiographie armoricaine du VIIème au XVème siècle Tome 1 : Les saints bretons, témoins de Dieu ou témoins des hommes -  Bernard Merdrignac - (Dossiers du ce.R.A.A. 1985)

Sent Breizh
Sent vrezhon
Eskibien Breizh